Document ID: 32005R1805

ΚΑΝΟΝΙΣΜΌΣ (ΕΚ) αριθ. 1805/2005 ΤΗΣ ΕΠΙΤΡΟΠΉΣ
της 3ης Νοεμβρίου 2005
για την τροποποίηση του κανονισμού (ΕΚ) αριθ. 356/2005 για τη θέσπιση λεπτομερών κανόνων για τη σήμανση και ταυτοποίηση αλιευτικών εργαλείων και δοκοτρατών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην Κοινή Αλιευτική Πολιτική (1), και ιδίως το άρθρο 5 στοιχείο γ) και το άρθρο 20α παράγραφος 3,
Εκτιμώντας τα ακόλουθα:
(1)
Είναι αναγκαίος ο καθορισμός στην Κοινή Αλιευτική Πολιτική της σήμανσης και της ταυτοποίησης των αδρανών αλιευτικών εργαλείων. Ως εκ τούτου, εγκρίθηκε ο κανονισμός (ΕΚ) αριθ. 356/2005 της Επιτροπής, της 1ης Μαρτίου 2005, για τη θέσπιση λεπτομερών κανόνων για τη σήμανση και ταυτοποίηση αλιευτικών εργαλείων και δοκοτρατών (2).
(2)
Η κτηθείσα εμπειρία και οι πρόσφατες συμβουλές των κρατών μελών δείχνουν ότι η πλήρης εφαρμογή της χρήσης ενδιάμεσων σημαντήρων, όπως απαιτείται από το άρθρο 14 του κανονισμού (ΕΚ) αριθ. 356/2005, προκαλεί πρακτικές δυσκολίες.
(3)
Η συχνότητα της χρήσης ενδιάμεσων σημαντήρων θα πρέπει να αναθεωρηθεί λαμβανομένων υπόψη των ειδικών συνθηκών που επικρατούν στις διάφορες κοινοτικές περιοχές αλιείας.
(4)
Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης αλιείας και υδατοκαλλιέργειας,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 14 του κανονισμού (ΕΚ) αριθ. 356/2005 αντικαθίσταται από το ακόλουθο κείμενο:
«Άρθρο 14
Ενδιάμεσοι σημαντήρες
1. Ενδιάμεσοι σημαντήρες τοποθετούνται σε αδρανή εργαλεία που εκτείνονται σε μήκος μεγαλύτερο των 5 ναυτικών μιλίων ως εξής:
α)
Ενδιάμεσοι σημαντήρες τοποθετούνται σε αποστάσεις έως 5 ναυτικών μιλίων έτσι ώστε να μην αφήνεται χωρίς σήμανση κανένα τμήμα του εργαλείου το οποίο εκτείνεται σε μήκος μεγαλύτερο των 5 ναυτικών μιλίων.
β)
Οι ενδιάμεσοι σημαντήρες διαθέτουν τα ίδια χαρακτηριστικά με εκείνα που διαθέτουν οι ακραίοι σημαντήρες στον ανατολικό τομέα εκτός από το ότι οι σημαίες πρέπει να είναι λευκές.
2. Κατά παρέκκλιση από την παράγραφο 1, οι ενδιάμεσοι σημαντήρες στη Βαλτική Θάλασσα πρέπει να τοποθετούνται σε αδρανή εργαλεία που εκτείνονται σε μήκος μεγαλύτερο του 1 ναυτικού μιλίου. Οι ενδιάμεσοι σημαντήρες τοποθετούνται σε αποστάσεις έως 1 ναυτικού μιλίου έτσι ώστε να μην αφήνεται χωρίς σήμανση κανένα τμήμα του εργαλείου το οποίο εκτείνεται σε μήκος μεγαλύτερο του 1 ναυτικού μιλίου.
Οι ενδιάμεσοι σημαντήρες διαθέτουν τα ίδια χαρακτηριστικά με εκείνα που διαθέτουν οι ακραίοι σημαντήρες στον ανατολικό τομέα, εκτός από τα ακόλουθα:
α)
οι σημαίες πρέπει να είναι λευκού χρώματος·
β)
κάθε πέμπτος ενδιάμεσος σημαντήρας πρέπει να είναι εξοπλισμένος με ανακλαστήρα ραντάρ ο οποίος να εκπέμπει σήμα αντήχησης σε απόσταση δύο τουλάχιστον ναυτικών μιλίων.».
Άρθρο 2
Το άρθρο 15 του κανονισμού (ΕΚ) αριθ. 356/2005 αντικαθίσταται από το ακόλουθο κείμενο:
«Άρθρο 15
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Εφαρμόζεται από την 1η Ιανουαρίου 2006.».
Άρθρο 3
Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 3 Νοεμβρίου 2005.

Labels: 15
6